OŠ Marije i Line – Umag

SE „Marija i Lina“ – Umago

***ELEMENTI I KRITERIJI ZA VREDNOVANJE VLADANJA UČENIKA***

Na temelju Zakona o odgoju i obrazovanju u osnovnoj i srednjoj školi, čl. 72 (NN RH br. 126/12; NN RH br. 152/14), Pravilnika o načinima i elementima vrednovanja učenika u osnovnoj i srednjoj školi (NN br. 112/ 10.) te Pravilnika o pedagoškim mjerama (NN RH br.94/15) Učiteljsko vijeće Osnovne škole Marije i Line, Umag (u daljnjem tekstu Škola) na prijedlog Stručnih aktiva učitelja i Aktiva stručnih suradnika donosi Odluku o elementima i mjerilima za vrjednovanje vladanja učenika za školsku godinu 2015./2016.

Pripomena: Izrazi koji se u ovom dokumentu koriste za osobe u muškom rodu, neutralni su i odnose se na osobe oba spola

***1.0 U V O D***  U skladu s navedenim Pravilnicima ističemo što podrazumijeva vrednovanje vladanja učenika:

* 1. Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed

Definiranim i prihvaćenim načinima, postupcima i elementima, sastavnice su:

* 1. Praćenje tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja, stručnih suradnika i učenika
  2. Provjeravanje tj. procjena napretka u ponašanju učenika i postignute razine kompetencije na temelju praćenja, na sjednicama Razrednih vijeća, školskih povjerenstava, te individualnim razgovorima s roditeljima i učenicima
  3. Ocjenjivanje tj. pridavanje opisne vrijednosti: uzorno, dobro, loše rezultatima praćenja učenikovog ponašanja prema sastavnicama ocjenjivanja vladanja
  4. Bilješke o ponašanju učenika u dnevniku rada razrednog odjela pišu se u rubrici napomena. Treba ih voditi stručno, te jasno i razumljivo za roditelje i učenike. Bilješke sadrže podatke o učeniku (inicijali učenika), mjesto i vrijeme ponašanja/događaja, opis ponašanja i poduzetih mjera, te potpis osobe (razrednika, predmetnih/dežurnih učitelja, stručnih suradnika)koja je uočila i upisala određeno ponašanje. Ne smiju vrijeđati niti etiketirati učenika. O njima roditelje informira razrednik.
  5. Načini, postupci i elementi vrjednovanja vladanja učenika proizlaze iz Nastavnog plana i programa Škole, Školskog kurikula, navedenih Pravilnika i pravila ponašanja učenika koje škola određuje Kućnim redom. Elemente vladanje učenika, te načine i postupke vrjednovanja predlažu svi učitelji škole tj. stručni aktiv. Aktiv stručnih suradnika ih objedinjuje i usklađuje na razini škole, a Učiteljsko vijeće razmatra, definira/redefinira i usvaja.
  6. Aktivnosti u procesu vrjednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakom učeniku jednaku priliku.
  7. Načine, postupke i elemente vrjednovanja učenika s teškoćama, koji savladavaju individualizirane programe i posebne kurikule uključujući i vladanje, učitelji / stručni suradnici trebaju primjeriti teškoći i osobnosti učenika.
  8. Razrednik zaključuje ocjenu iz vladanja učenika, uz mišljenje Razrednog vijeća. U zapisniku sjednice tog Razrednog vijeća razrednik upisuje uz odgovarajuću točku dnevnog reda napomenu „ocjene vladanja zaključio razrednik uz mišljenje i suglasnost Razrednog vijeća“, tj. navodi po potrebi naglasak i zaključke iz rasprave o ocjeni vladanja za pojedinog učenika (ako ne postoji suglasnost oko ocjene). Razrednik ima obvezu:

1.5.1 na početku nastavne godine (na 1. satu razrednika i na 1. roditeljskom sastanku) upoznati javno sve učenike i roditelje s elementima i mjerilima

ocjenjivanja vladanja učenika

1.5.2. na kraju 1. polugodišta i na kraju nastavne godine (na zadnjem satu razrednika na kraju polugodišta ili nastavne godine) javno zaključiti i priopćiti,

te obrazložiti ocjenu iz vladanja svakom učeniku, te u odgovarajuću rubriku Dnevnika rada za sat razrednika upisati „javno zaključivanje i

priopćavanje ocjena vladanja učenika“

1.5.3. redovito informirati roditelje o vladanju učenika, dogovarati i poduzimati mjere za unapređivanje vladanja učenika, te voditi brigu o tome da

roditelj pravovremeno dobije informaciju koju će i zbog čega ocjenu iz vladanja imati njegovo dijete na kraju polugodišta/nastavne godine.

* 1. Učenik ima pravo znati elemente ocjenjivanja, kao i načine i postupke vrjednovanja vladanja. Učenik je dužan pridržavati se svih pravila koja se odnose na način i postupke vrjednovanja, te na pravila ponašanja učenika u školi i izvan nje. Ukoliko se učenik ne pridržava pravila, učitelj/razrednik/stručni suradnik/ravnatelj može predložiti određenu pedagošku mjeru razredniku, Razrednom ili Učiteljskom vijeću, koje može donijeti odluku o izricanju pedagoške mjere učeniku.
  2. Roditelj ima pravo znati elemente ocjenjivanja, kao i načine i postupke vrjednovanja vladanja. O načinu i postupcima vrjednovanja i ocjenjivanja vladanja roditelje informira razrednik na roditeljskom sastanku i individualnim informativnim razgovorima. Informacija za roditelje mora biti javna te se elementi i postupci vrjednovanja stavlja na oglasnu ploču i web stranicu škole. Roditelji imaju pravo uputiti primjedbe, komentare i sugestije o vrjednovanju vladanja učenika koje podnosi ravnatelju i/ ili Vijeću roditelja.
  3. Ravnatelj i stručni suradnici škole dužni su tijekom nastavne godine pratiti provođenje određenih odredbi navedenog Pravilnika koje se odnose na vrjednovanje vladanja učenika. Ravnatelj je dužan razmotriti svaku pisanu predstavku roditelje ili Vijeća roditelja koja se odnosi na način i postupak vrjednovanja vladanja učenika i pisano odgovoriti najkasnije u roku od 15 dana od dana zaprimanja predstavke.
  4. Elementi i mjerila vrjednovanja vladanja učenika dostupni su učenicima i roditeljima na web stranici škole.

***2.0. EL E M E N T I OCJENJIVANJA VLADANJA UČENIKA SU:***

2.1. odnos učenika prema učenju i radu

2.2. odnos učenika prema drugim učenicima

2.3. odnos učenika prema učiteljima i drugim djelatnicima škole

2.4. odnos prema vlastitoj i tuđoj imovini, društvenom i prirodnom okružju, te poštivanje pravila kućnog reda

***3.0. M J E R I L A ZA OCJENJIVANJE VLADANJA UČENIKA PO POJEDINIM ELEMENTIMA***

*3.1. ODNOS PREMA UČENJU I RADU*

|  |  |  |
| --- | --- | --- |
| ***U Z O R N O*** | ***D O B R O*** | ***L O Š E*** |
| Učenik REDOVITO …  1-…pohađa i ne kasni na nastavu, te na ostale oblike odgojno-obrazovnog rada  2.…ima primjeren i odgovoran odnos prema učenju i radu (uči redovito, izvršava dogovorene zadatke, piše domaće zadaće, nosi potreban pribor i opremu)  3.…poštuje dogovorena pravila ponašanja za vrijeme nastave i drugih oblika odgojno-obrazovnog rada u školi (aktivno sudjeluje u radu, pozorno prati nastavu, pristojan je u komunikaciji s učiteljima i učenicima, svojim ponašanjem doprinosi radnoj atmosferi i kvaliteti učenja u razredu)  4.…surađuje, sudjeluje u timskom radu, zajedničkim aktivnostima i pomaže drugim učenicima u učenju, te ih potiče na uključivanje  5….prihvaća odgovornost za rezultate svog učenja i rada, te je spreman ispraviti pogreške | Učenik POVREMENO …  1.…neopravdano izostaje i/ili kasni na nastavu, te na druge oblike odgojno-obrazovnog rada u školi, tj. izostao je neopravdano 0,5% ukupnog broja sati.  2.… ima neprimjeren i neodgovoran odnos prema učenju i radu (ne uči redovito, ne izvršava dogovorene zadatke i ne piše domaće zadaće, ne nosi potreban pribor i opremu), ali reagira na poticaj učitelja/stručnog suradnika i nastoji promijeniti taj odnos  3.… ne poštuje dogovorena pravila ponašanja za vrijeme nastave i drugih oblika odg.-obr. rada u školi (ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu)  4.…odbija suradnju, timski rad, zajedničke aktivnosti i pomoć drugim učenicima, ali prema potrebi prihvaća poticaj za uključivanje  5.…treba potucaj za prihvaćanje odgovornosti za rezultate svog učenja i rada, te ispravljanje pogrješaka. | Učenik UČESTALO …  1.…ne pohađa i/ili kasni na nastavu, te na ostale oblike odgojno-obrazovnog rada u školi, tj. izostao je neopravdano više od 1,0 do 2,0% uk. broja sati  2.… ima neprimjeren i neodgovoran odnos prema učenju i radu (ne uči redovito, ne izvršava dogovorene zadatke, ne piše domaće zadaće, ne nosi potreban pribor i opremu), te ni na poticaj učitelja/stručnog suradnika ne nastoji promijeniti taj odnos  3. … ne poštuje dogovorena pravila ponašanja za vrijeme nastave i drugih oblika odgojno-obrazovnog rada u školi (ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu)  4.…odbija suradnju, timski rad, zajedničke aktivnosti i pomoć drugim u8čenicima, te ne prihvaća poticaj za uključivanje  5.---ne prihvaća odgovornost za rezultate svog učenja i rada, te ne želi ispraviti svoje pogrješke |

*3.2. ODNOS PREMA DRUGIM UČENICIMA*

|  |  |  |
| --- | --- | --- |
| ***U Z O R N O*** | ***D O B R O*** | ***L O Š E*** |
| Učenik REDOVITO…  1.…se prijateljski odnosi prema dugim učenicima i spreman je po0moći  2.… svojim ponašanjem i načinom komuniciranja s drugim učenicima predstavlja uzor  3….poštuje prava i različitosti drugih učenika i ima visoko razvijenu toleranciju  4…. ne izaziva sukobe i nije nasilan prema drugim učenicima, te nastoji spriječiti(riješiti sukobe i/ili nasilje među učenicima na prihvatljiv način  5….prihvaća, aktivno sudjeluje i dobro surađuje u zajedničkim aktivnostima s drugim učenicima (humanitarne i druge akcije, projekti, volontiranje i sl.)  6….prihvaća odgovornost za svoje pogrješke u ponašanju prema drugim učenicima i spreman ih je  Ispraviti  7….ne ponavlja pogrješke na koje je upozoren | Učenik POVREMENO  1….treba poticaj za prijateljsko ponašanje i pomaganje drugim učenicima  2….ne pokazuje primjereno ponašanje i primjereni način komunikacije s drugim učenicima  3….ne poštuje prava i različitosti drugih učenika, te iskazuje netoleranciju prema drugima  4….izaziva sukobe i/ili je nasilan prema drugim učenicima, te sukobe i/ili nasilje među učenicima ne sprječava/rješava na neprihvatljiv način  5….ne prihvaća i ne sudjeluje aktivno u zajedničkim aktivnostima s drugim učenicima (humanitarne i druge akcije, projekti, volontiranje i sl.), ali prema potrebi prihvaća poticaj za uključivanje  6….ne prihvaća odgovornost za svoje pogrješke u ponašanju prema drugim učenicima i treba poticaj za njihovo ispravljanje  7….ponavlja pogrješke na koje je već upozoren, ali ih nakon upozorenja ispravlja i ne ponavlja | Učenik UČESTALO  1….ne pokazuje prijateljski odnos prema drugim učenicima, nije im spreman pomoći, te ne reagira i ne mijenja takav odnos na poticaj  2….pokazuje neprimjereno ponašanje i način komunikacije s drugim učenicima, te se oni zbog toga osjećaju loše (nameće drugima svoju volju, viče, koristi vulgarne izraze, vrijeđa, ruga se, prijeti, gura, udara,…)  3….ugrožava prava i ne poštuje različitosti drugih učenika, te iskazuje netoleranciju prema drugima  4….izaziva sukobe i/ili je nasilan prema drugim učenicima, te sukobe i/ili nasilja ne sprječava/rješava na prihvatljiv način  5.….ne prihvaća i ne sudjeluje aktivno u zajedničkim aktivnostima s drugim učenicima (humanitarne akcije, projekti, volontiranje i sl.), te se ne uključuje ni na poticaj  6….ne prihvaća odgovornost za svoje pogrješke u ponašanju pr4ema drugim učenicima i nije ih spreman ispraviti, sklon je optuživati druge i prebacivati odgovornost na njih  7….ponavlja pogrješke unatoč upozorenjima o neprimjerenosti ponašanja i poticajima da ih ispravi  8….učenik svojim ponašanjem ugrožava svoju i sigurnost drugih učenika |

*3.3. ODNOS PREMA UČITELJIMA I DUGIM DJELATNICIMA ŠKOLE*

|  |  |  |
| --- | --- | --- |
| ***UZORNO*** | ***DOBRO*** | ***LOŠE*** |
| Učenik REDOVITO  1….kulturno se ponaša i na primjeren način komunicira s učiteljima i dugim djelatnicima, te gostima škole  2….pozitivno reagira i poštuje upute i zahtjeve koje mu učitelji i/ili drugi djelatnici škole postavljaju, a koje su u skladu s pravnim propisima i Kućnim redom škole  .  3….uvažava autoritet učitelja i drugih djelatnika  4….ne ponaša se nasilno prema učiteljima i drugim djelatnicima škole (ne viče, ne vrijeđa, ne snima neovlašteno, ne koristi Internet za vrijeđanje i narušavanje ugleda škole i djelatnika škole…) | Učenik POVREMENO  1….ne ponaša se kulturno i ne komunicira na primjeren način s učiteljima i drugim djelatnicima, te gostima škole  2….ne reagira i ne poštuje upute i zahtjeve koje mu učitelj i/ili drugi djelatnici škole postavljaju, a koje su u skladu s pravnim propisima i Kućnim redom škole  3….ne uvažava autoritet učitelja i drugih djelatnika škole  4….ponaša se nasilno prema učiteljima i drugim djelatnicima škole (viče, vrijeđa, prijeti, neovlašteno snima, koristi Internet za vrijeđanje i narušavanje ugleda škole…) ali kada pogriješi, prihvaća upozorenje i odgovornost te se trudi ispraviti i ne ponoviti neprimjereno ponašanje | Učenik UČESTALO  1….ne ponaša se kulturno i ne komunicira na primjeren način s učiteljima i drugim djelatnicima, te gostima škole  2….ne reagira i ne poštuje upute i zahtjeve koje mu učitelji i/ili drugi djelatnici škole postavljaju, a koje su u skladu s pravnim propisima i Kućnim redom škole  3…. ne uvažava autoritet učitelja i drugih djelatnika škole  4….ponaša se nasilno prema učiteljima i drugim djelatnicima škole (viče, vrijeđa, prijeti, neovlašteno snima, koristi Internet za vrijeđanje i narušavanje ugleda škole i djelatnika škole…), ali ne prihvaća odgovornost i unatoč upozorenjima ponavlja neprimjereno ponašanje. |

3*.4. ODNOS PREMA VLASTITOJ I TUĐOJ IMOVINI, DRUŠTVENOME I PRIRODNOM OKRUŽENJU, POŠTOVANJE OSTALIH PRAVILA KUĆNOG REDA*

|  |  |  |
| --- | --- | --- |
| **UZORNO** | **DOBRO** | **LOŠE** |
| Učenik REDOVITO…  1….vodi briju i ne uništava vlastitu i tuđu imovinu (drugih učenika, školsku, javnu)  2….doprinosi ugledu škole i kulturno se ponaša u raznim prigodama (školske priredbe, ekskurzije i izleti, posjete izvan škole, projekti, i dr.)  3….poštuje zabranu unošenja i/ili korištenja zabranjenih sredstava prema Kućnom redu škole u unutrašnji i vanjski prostor škole  4….pokazuje visoku razvijenu društvenu i ekološku svijest i ponaša se u skladu s njom te vodi brigu o društvenom i prirodnom okružju  5….svojim ponašanjem prema društvenom i prirodnom okružju daje primjer drugim učenicima, upozorava ih ne neprimjerena ponašanja i nastoji pozitivno djelovati. | Učenik POVREMENO…  1….ne vodi brigu, ne čuva i/ili uništava vlastitu i tuđu imovinu (drugih učenika, školsku, javnu)  2….narušava ugled škole i ne ponaša se kulturno u raznim prigodama (školske priredbe, ekskurzije i izleti, posjeti izvan škole, projekti i dr.)  3….ne poštuje zabranu unošenja i/ili korištenja zabranjenih sredstava prema Kućnom redu škole u unutrašnji i vanjski prostor škole  4….pokazuje nerazvijenu društvenu i ekološku svijest, ne vodi brigu o društvenome i prirodnom okružju, ali na poticaj prihvaća odgovornost i mijenja ponašanje  5….u situacijama neprimjerenog odnosa drugih učenika prema društvenome i prirodnom okružju je promatrač. Ne reagira i ne potiče pozitivna ponašanja | Učenik UČESTALO…  1….ne vodi brigu, ne čuva i/ILI uništava vlastitu i tuđu imovinu (drugih učenika, školsku i javnu)  2….narušava ugled škole i ne ponaša se kulturno u raznim prigodama (školske priredbe, ekskurzije i izleti, posjeti izvan škole, projekti i dr.)  3….krši zabranu unošenja i/ili korištenja zabranjenih sredstava prema Kućnom redu škole u unutrašnji i vanjski prostor škole  4….pokazuje nerazvijenu društvenu i ekološku svijest, ne vodi brigu o društvenom i prirodnom okružju, te ne prihvaća odgovornost i ne mijenja ponašanja ni nakon upozorenja  5….svojim ponašanjem prema društvenom i prirodnom okružju daje loš primjer drugim učenicima |

REDOVITO znači da učenik nikada nije zapisan, ili je opravdano zapisan zbog kršenja pravila u Dnevnik rada najviše 2-3 puta u polugodištu tj. ukupno najviše 5 puta tijekom godine

POVREMENO znači da je učenik opravdano zapisan zbog kršenja pravila u Dnevnik rada najviše 4-5 puta u polugodištu, tj. ukupno najviše 10 puta tijekom nastavne godine

UČESTALO znači da je učenik opravdano zapisan zbog kršenja pravila u Dnevnik rada više od 4-5-puta u polugodištu, tj. više od 10 puta tijekom nastavne godine

***4.0. ZAVRŠNE ODREDBE:***

**Početna *ocjena vladanja* učenika *je najviša* ocjena koja se postupno, u skladu s prethodno navedenim kriterijima *može se snižavati.***

***UZORNO VLADANJE*** ima učenik za kojeg uz navedene kriterije vrijedi sljedeće:

1. Učenik redovito poštuje Kućni red škole te školska i razredna pravila u cijelosti.
2. Učenik nema izrečenu pedagošku mjeru tijekom tekuće nastavne godine.
3. Uzorno vladanje može imati učenik kojemu je izrečena pedagoška mjera Opomene i/ili Ukora, ali uz uvjet da je preuzeo odgovornost i popravio ponašanje zbog kojeg mu je izrečena mjera..
4. Učenik kojemu je izrečena Opomena i/ili Ukor, a koji nije preuzeo odgovornost za svoje ponašanje i ponavlja ponašanje zbog kojeg je dobio navedene pedagoške mjere, ***ne može imati uzorno vladanje.***

***DOBRO VLADANJE*** ima učenik za kojeg uz navedene kriterije vrijedi i sljedeće:

1. Učenik povremeno ne poštuje i krši Kućni red škole te školska i razredna pravila.
2. Učeniku je tijekom nastavne godine izrečena pedagoška mjera Opomene i/ili Ukora, nakon čega učenik nije prihvatio odgovornost i nije popravio ponašanje zbog kojeg mu je izrečena mjera.
3. Dobro vladanje može imati učenik kojemu je izrečena mjera Strogog ukora, ali uz uvjet da je učenik prihvatio odgovornost i popravio svoje ponašanje
4. Učenik kojemu je izrečena mjera Strogog ukora, a koji nije preuzeo odgovornost za svoje ponašanje i ponavlja ponašanje zbog kojeg je dobio navedenu pedagošku mjeru, ***ne može imati dobro vladanje***

***LOŠE VLADANJE*** ima učenik za kojeg uz navedene kriterije vrijedi sljedeće:

1. Učenik učestalo ne poštuje i krši Kućni red škole te školska i razredna pravila
2. Loše vladanje ima učenik kojemu je izrečena mjera Strogog ukora, nakon čega učenik nije prihvatio odgovornost i nije popravio ponašanje zbog kojeg mu je izrečena mjera.

***Odluka je usvojena na sjednici Učiteljskog vijeća dana 23. ožujka 2016. i primjenjuje se s danom usvajanja.***

Ravnatelj: Mato Vidović, prof.